钦定古今图书集成/明伦汇编/宫闱典/第072卷 > 《请则天皇后复位于皇太子疏》前人
## 钦定古今图书集成/明伦汇编/宫闱典/第072卷 > 《请则天皇后复位于皇太子疏》前人

臣闻“忠臣不顺时而取宠，烈士不惜死而偷生。”故君
道不明者，忠臣之过欤；臣道不轨者，烈士之过欤！昔
者先皇晏驾，留其顾托，将以万务殷广，令陛下兼知
政事。虽唐尧、虞舜居其位，而共工、伯鲧在其朝，间陛
下骨肉之恩，阻陛下母子之爱。愚臣谓圣情以运祚
将衰，极斯大节，天下之人，谓陛下微弱李氏，贪天之
“功，何以年在耄倦，而不能复子明辟，使忠臣莫进，奸
邪乘时，四方分扰，屠害黎庶。陛下虽纳隍兴念，亦何
以救此生灵？”臣闻天下者，神尧、文皇之天下也。昔有
隋失驭，小人道长，群雄骇鹿，四海瞻乌。皇唐亲事戎
旃，凤翔参野，削平㝢县，龙飞践极，歃血为盟，指河为
誓。非李氏不王，非功臣不封。陛下虽居正统，实因唐
氏旧资，故《诗》曰：“惟鹊有巢，惟鸠居之。”此言虽小，可以
喻大。陛下自坤生德，秉干作主，岂不以上符天意，下
顺人心？东宫昔在谅阴，相王又非长子，陛下恐宗祧
中绝，所以应其讴歌。当今太子追回，年德俱盛，陛下
贪其宝位，而忘母子深恩。臣闻京邑翼翼，四方取则，
陛下蔽太子之元良，枉太子之神器，何以教天下母
慈子孝焉？何以使天下移风易俗焉？惟陛下思之，将
何圣颜以见唐家宗庙？将何诰命以谒大帝坟陵？陛
下何故日夜积忧，不知钟鸣漏尽？臣愚以为天意人
事，还归李家。陛下虽安天位，殊不知物极则反，器满
则倾。故《语》曰：“当断不断，反受其乱。”此之谓也。陛下不

死不言，非勇士也。臣何惜一朝之命，而不安万乘之
国哉？故曰：“苟利国家，虽死可矣。”愿陛下暂辍万务，详
臣愚见，陛下若以臣为忠，则从谏如流，择是而用；若
以臣为不忠，则斩取臣头，以令天下。